पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से ग्रसित सामान्य मरीजों का इलाज अब शहर में ही हो सकेगा। शहर में तीन कोविड केयर सेंटर बनकर तैयार हो चुके हैं। इन सेंटरों को सोमवार से शुरु किया जाएगा। दरअसल, अब तक कोविड केयर सेंटर न होने से मरीजों को ग्वालियर भेज दिया जाता था। तीन सेंटरों में से एक सेंटर शहर के कुछ युवाओं ने मिलकर अपने एक निजी मैरिज गार्डन में शुरू किया है। इस कोविड केयर सेंटर के बाद प्रशासन ने भी कुछ समाजसेवी और अस्पताल प्रबंधन के साथ मिलकर दो और कोविड सेंटर शुरू करने की तैयारी कर दी है। दरअसल कोरोना की पहली लहर के वक्त शहर में दो कोविड केयर सेंटर थे, जिनमें जिन संक्रमितों के घर में आईसोलेट होने के लिए जगह नहीं होती थी, उन मरीजों को रखा जाता था। लेकिन इस बार ज्यादा मरीज संक्रमित होने के बाद कोविड केयर संेंटर नहीं खोला गया है। इसके चलते काफी समय से शहर में कोविड केयर सेंटर खोले जाने की मरीजों व परिजनों द्वारा मांग की जा रही थी।
गार्डन में 30 बिस्तर का कोविड केयर सेंटर
शहर के झांसी रोड पर दो अमरदीप औलख और कृष्णा गुर्जर ने अपने साथियों के साथ मिलकर 30 बिस्तर का कोविड केयर सेंटर तैयार किया है। इसमें मरीजों को इलाज के साथ ही योग एक्सपर्टों द्वारा योग अभ्यिास करा कर कोरानो इलाज किया जाएगा। मैरिज गार्डन में शुरु किया है। इस कोविड केयर सेंटर के बाद प्रशासन ने भी कुछ समाजसेवी और अस्पताल प्रबंधन के साथ मिलकर दो और कोविड सेंटर हैं।
सेवा भारती में भी बनेगा 50 बिस्तर का कोविड केयर सेंटर
शहर के सेवा भारती आश्रम में भी 50 बिस्तर का कोविड केयर सेंटर बन रहा है । यहां भी संक्रमित मरीजों को रखकर इलाज किया जाएगा । इसके लिए भी सभी तैैयारियां पूरी कर ली गई है । अस्पताल प्रबंधन एवं प्रशासन के साथ मिलकर इसका संचालक सेवा भारती के सदस्यों द्वारा किया जाएगा । इसमें इलाज एवं अन्य व्यवस्थाओं के लिए समिति सदस्यों की ड्यूटी लगाई गई है । जिसमें कोविड केयर सेंटर आईसोलशन सेंटर का काम संस्था के मनोज मोदी, ब्लड ग्रुप व्यवस्था एवं प्लाज्मा संबंधी काम शैलंेद्र तिवारी, होम आइसोलेट मरीज व्यवस्था संतोष भार्गव, कोविड मरीजों को भर्ती कराने का काम दयानंद भार्गव, सहित अन्य कामों के लिए जिम्मेदारियां सोंपी गई हैं । ये सभी तैयारियां कर मरीजों को सुविधाएं उपलब्ध कराई जाएगी ताकि कोविड संक्रमण के दौरान मदद की जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn